b'\n_START_ARTICLE_\nM/S Ostend Spirit\n_START_SECTION_\nValmistus\n_START_PARAGRAPH_\nAlus tilattiin Schichau Seebeckswerft AG:lta Bremerhavenista Saksasta. Sen k\xc3\xb6li laskettiin telakkanumerolla 94 ja alus laskettiin vesille 11. huhtikuuta 1987. Se luovutettiin 27. marraskuuta Doveriin Englantiin rekister\xc3\xb6idylle P&O European Ferriesille.\n_START_SECTION_\nPalvelus\n_START_PARAGRAPH_\nAlus l\xc3\xa4hti 28. marraskuuta 1987 Bremerhavenista Doveriin, jonne se saapui seuraavana p\xc3\xa4iv\xc3\xa4n\xc3\xa4. Alus aloitti 4. joulukuuta liikenn\xc3\xb6innin Kanaalin yli Doverista Calaisiin. Tammikuussa alus j\xc3\xa4i Wilton Feyenoordiin brittil\xc3\xa4isen miehist\xc3\xb6n lakkoillessa ja se jatkoi liikenn\xc3\xb6inti\xc3\xa4 vasta 29. kes\xc3\xa4kuuta. Alus liikenn\xc3\xb6i 20. kes\xc3\xa4kuuta - 1. hein\xc3\xa4kuuta 1990 Calaisin lakkojen vuoksi Doverista Zeebr\xc3\xbcggeen._NEWLINE_Alus siirrettiin 10. maaliskuuta 1998 P&O Stena Linelle, joka jatkoi liikenn\xc3\xb6inti\xc3\xa4 Doverista Calaisiin. Joulukuussa alus sai nimekseen P&OSL Calais. Alus siirtyi elokuussa 2002 P&O Ferriesille, joka jatkoi liikenn\xc3\xb6inti\xc3\xa4 reitill\xc3\xa4. Alus kastettiin 15. lokakuuta PO Calaisiksi ja edelleen helmikuussa 2003 Pride of Calaisiksi._NEWLINE_Alus siirrettiin 16. helmikuuta 2007 Harland and Wolffin telakalla Belfastissa, mist\xc3\xa4 se poistui 18. helmikuuta aloittaen matkan Doveriin. Alus oli 25. joulukuuta 2007 - 16. tammikuuta 2008 A&P Tynen telakalla Hebburnissa. Pride of Calais t\xc3\xb6rm\xc3\xa4si 23. lokakuuta 2011 laituriin Calaisissa, jolloin sen keula vaurioitui. Alus kunnostettiin Doverissa. Alus siirrettiin 12. helmikuuta 2012 rahtiliikenteeseen Doverista Calaisiin., kunnes se siirrettiin telakalle l\xc3\xa4hteneen Spirit of Britainin tilalle henkil\xc3\xb6kuljetuksiin 31. maaliskuuta. Se palasi rahtiliikenteeseen 26. huhtikuuta ja se teki viimeisen matkansa reitill\xc3\xa4 20. lokakuuta. Alus l\xc3\xa4hti 23. lokakuuta Doverista Tilburyyn huollettavaksi._NEWLINE_Alus vuokrattiin 18. joulukuuta 2012 Ramsgateen Englantiin rekister\xc3\xb6idylle Transeuropa Ferries NV:lle, joka kastoi Transeuropa Shipping Linesin operoiman aluksen Ostend Spiritiksi. Se l\xc3\xa4hti seuraavana p\xc3\xa4iv\xc3\xa4n\xc3\xa4 Tilburyst\xc3\xa4 Ramsgateen ja edelleen vastaanottotestien p\xc3\xa4\xc3\xa4tytty\xc3\xa4 Ostendeen. Se l\xc3\xa4hti 4. tammikuuta 2013 Antwerpeniin telakalle tarkastettavaksi, mist\xc3\xa4 se palasi Ostendeen 19. tammikuuta. Alus aloitti 1. helmikuuta liikenn\xc3\xb6innin Ostendesta Ramsgateen._NEWLINE_Alus l\xc3\xa4hti 18. huhtikuuta Ramsgatesta Tilburyyn. Se myytiin turkkilaiselle romuttamolle lokakuussa ja se l\xc3\xa4hti 30. lokakuuta Tilburyst\xc3\xa4 kohti Aliagaa. Alus ajettiin 13. marraskuuta Aliagassa maihin romutettavaksi.'